
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind acordarea de ajutoare financiare persoanelor ale căror case şi anexe gospodăreşti au fost inundate, în urma calamităţilor naturale, cu care comisia noastră a fost sesizată în fond cu adresa Biroului Permanent nr. Pl-x 560 din 28 noiembrie 2005 .
	PREŞEDINTE,

Mihai Nicolae Tănăsescu

RAPORT

asupra propunerii legislative privind acordarea de ajutoare financiare
persoanelor ale căror case şi anexe gospodăreşti au fost inundate,

în urma calamităţilor naturale
Cu adresa nr. Pl-x 560 din 28 noiembrie 2005, Biroul Permanent conform art.89 din Regulamentul Camerei Deputaţilor modificat şi completat prin H.C.D. nr. 34/2005, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind acordare a de ajutoare financiare persoanelor ale căror case şi anexe gospodăreşti au fost inundate, în urma calamităţilor naturale.
La întocmirea raportului s-au avut în vedere avizele negative ale Comisiei juridice de disciplină şi imunităţi, al Comisiei pentru administraţie publică, amenajarea teritoriului şi echilibru ecologic şi avizul favorabil al Consiliului Legislativ.
Guvernul nu susţine adoptarea acestei iniţiative legislative.

Prezentul proiect de Lege are ca obiect de reglementare acordarea de ajutoare financiare persoanelor ale căror case şi anexe gospodăreşti au fost inundate, în urma calamităţilor naturale.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost respins de Senat în şedinţa din data de 21 noiembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 14 decembrie 2005, comisia propune respingerea  propunerii legislativă privind acordarea de ajutoare financiare persoanelor ale căror case şi anexe gospodăreşti au fost inundate, în urma calamităţilor naturale  din următoarele considerente:
Procedura de solicitare şi acordarea ajutoarelor pentru persoanele afectate de calamităţile naturale, dar şi pentru alocarea sumelor necesare pentru înlăturarea efectelor acestor calamităţi este reglementată în legislaţia în vigoare şi nu este necesară o altă reglementare, paralelă, doar pentru o situaţie punctuală, cum ar fi cea a inundaţiilor, aşa cum propun iniţiatorii.
Potrivit legislaţiei în vigoare, pe baza solicitărilor primite din judeţele afectate de calamităţi, Guvernul a acordat, prin diferite hotărâri, ajutoarele umanitare de urgenţă şi a alocat, din fondul de intervenţie la dispoziţia Guvernului prevăzut în bugetul de stat pentru anul 2005, diferite sume, pentru înlăturarea unor efecte ale calamităţilor naturale produs în judeţele respective.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:

Ene Giorgiana


Roşi Gica

